PATVIRTINTA
Širvintų r. Bartkuškio mokyklos-
daugiafunkcio centro direktoriaus
2015 m. lapkričio 3 d. 
įsakymu Nr. 119	

ŠIRVINTŲ R. BARTKUŠKIO MOKYKLOS-DAUGIAFUNKCIO CENTRO
NAUDOJIMOSI SPORTO SALE TAISYKLĖS

1. Bendrosios nuostatos
1.1. Mokyklos sporto salė yra mokslo paskirties objektas ir turi būti naudojamas:
1.1.1. Kūno kultūros pamokoms pagal patvirtintą tvarkaraštį.
1.1.2. Neformaliojo ugdymo užsiėmimams pagal patvirtintą tvarkaraštį.
1.1.3. Rengti varžybas, renginius numatytus mokyklos metinėje veiklos programoje bei pagal suderintą su Širvintų rajono savivaldybės švietimo ir sporto skyriumi planą.
1.2. Sporto salėje leidžiama sportuoti tik su švaria sportine apranga ir sportine avalyne. Su gatvei skirta avalyne į sporto salę neįleidžiama.
1.3. Už persirengimo kambariuose paliktus vertingus daiktus atsako patys mokiniai.

2. Salės naudojimo tvarka
2.1. Pasiruošti kūno kultūros pamokoms mokiniai į persirengimo kambarius turi būti įleidžiami ne vėliau kaip prieš 10 min. iki pamokų pradžios.
2.2. Po pamokų pradžią skelbiančio skambučio persirengimo kambariai turi būti užrakinti.
2.3. Pamokų metu į persirengimo kambarius  mokiniai neįleidžiami. Ypatingais atvejais mokiniai  gali būti įleisti tik prižiūrint mokytojui.
2.4. Saugoti ir tausoti persirengimo spinteles (ant spintelių ir jose nepiešti, neklijuoti lipdukų ir pan.), pasinaudojus užrakinti ir palikti raktą spintelėje.
2.5. Pametęs persirengimo spintelės raktą, mokinys privalo informuoti direktoriaus pavaduotoją daugiafunkciam centrui.
2.6. Pametus raktą, pagaminimu ir apmokėjimu už naujo rakto gamybą atsakingi mokinio tėvai (globėjai, rūpintojai).
2.7. Mokinys, sugadinęs persirengimo spintelę (subraižyta, sulaužyta ar kita), atlygina padarytus nuostolius.
2.8. Už mokinių elgesį ir tvarką pamokų metu atsako mokytojai.
2.9. Vietos bendruomenės nariai bei asmenys, nuomojantys sporto salę (toliau –Salės naudotojas) privalo susipažinti su Naudojimosi sporto sale taisyklėmis ir pasirašyti specialiame žurnale.
2.9.1.Visa atsakomybė dėl asmens sveikatos sutrikimų, nelaimingų atsitikimų, įvykusių ne dėl mokyklos kaltės, tenka sporto salės naudotojui.
2.9.2. Salės naudotojui sportuoti leidžiama tik suderinus su atsakingu už sporto salės priežiūrą asmeniu ( toliau – Atsakingu asmeniu) bei sumokėjus atitinkamą mokestį į mokyklos nurodytą sąskaitą ir pateikus tai patvirtinančius dokumentus.
2.9.3. Raktai nuo salės ir persirengimo kambario  turi būti pas Atsakingą asmenį.
2.9.4. Salės naudotojas įleidžiamas tik į sporto salę, persirengimo kambarį bei sanitarinį mazgą ir turi užtikrinti saugą ir tvarką patalpose.
2.9.5. Salės naudotojas naudojasi tik savo sportiniu inventoriumi.
2.9.6. Salės naudotojas sporto sale naudojasi pagal grafike nustatytą tvarką.
2.9.7. Po treniruočių Salės naudotojas kartu su Atsakingu asmeniu įvertina patalpų būklę.

3. Renginių, varžybų vykdymo tvarka
3.1. Renginius ir varžybas leidžiama rengti tik salės užimtumo grafike nurodytu laiku arba pagal  papildomą planą.
3.2. Renginių ir varžybų metu už tvarką sporto salėje atsako varžybų organizatoriai.
3.2.1. Už paliktus persirengimo kambariuose daiktus atsako patys mokiniai..

4. Draudimai
4.1. Sporto salėje griežtai draudžiama:
4.1.1. Vartoti alkoholinius gėrimus.
4.1.2. Rūkyti.
4.1.3. Įsinešti nealkoholinius gėrimus stiklo pakuotėje.
4.1.4. Gadinti sporto salės bei šalia esančias patalpas,  inventorių.
4.1.5. Lankytis neblaiviems.
4.1.6. Šiukšlinti, mėtyti ant grindų maisto, gėrimų likučius ar kitaip gadinti estetinį salės vaizdą.
4.1.7. Per poilsio pertrauką laipioti ant lygiagrečių ir kitų įrenginių.
4.1.8. Vesti kūno kultūros pamokas treniruoklių salėje.

5. Atsakomybė
5.1. Už šių taisyklių pažeidimą atsakoma asmeniškai drausmine arba administracine tvarka.
5.2. Drausminės atsakomybės sprendimą – nuo įspėjimo iki draudimo naudotis sporto sale – priima mokyklos direktorius.
5.3. Administracinėn atsakomybėn pažeidėjas turi būti traukiamas įstatymų nustatyta tvarka.
5.4. Salės naudotojas, nesilaikantis naudojimosi sporto sale taisyklių, iškabose nurodytų reikalavimų, nevykdantis teisėtų personalo reikalavimų, po dviejų įspėjimų gali netekti teisės naudotis sporto sale.